Интерен годишен преглед на објавени корекции и начинот на работа на редакцијата Вистиномер

(јуни 2022-мај 2023)

**Корекции**

*Корекција - рецензија:* [*https://vistinomer.mk/andreas-noak-ne-e-ubien-a-grafen-hidroksid-ne-postoi/*](https://vistinomer.mk/andreas-noak-ne-e-ubien-a-grafen-hidroksid-ne-postoi/)

**Измени во методологијата:** Секогаш кога проверувачот на факти се сретнува со нови термини/производи/соединенија/технологии, итн. тие треба да се проверат со алатките за пребарување, без оглед на тоа колку се стручни лицата кои даваат изјава во врска со нив. Ова треба да се прави исто како што се прави со фотографиите објавени во содржините врз кои се врши проверката на фактите. Исто онака како што ја проверуваме секоја фотографија преку алатките за пребарување да видиме каде се, од кого и кога е објавена (на пример преку алатката Search Google for this Image) истото тоа треба да се прави и со новите термини/производи/соединенија/технологии, итн., без оглед на тоа од колку стручни и експертски извори ќе добиеме мислење. Брзиот развој на технологијата доведува до тоа и стручнител ица да не ги знаат најновите достигнувања во нивната област.

*Корекција - бришење на рецензија:*

Рецензијата посветена на [овој пост](https://www.facebook.com/nmd.mk/posts/pfbid0367Rc1aCZiB2WnrAiZ9H2ea6BRE7ajwBb69gFMhjnJUoSqFuVKD7s4ZHq8youM9Dzl) се покажа како неточна, заради што беше отстранета. Во рецензираниот пост и напис немаше извор за постоење на врска меѓу просото и лекувањето на камен на бубрег. Вистиномер изврши екстензивни пребарувања на светски познатите медицински и болнички сајтови, пренесе изјава од лекар специјалист и покрај се никаде не најдовме било каква врска меѓу просото и лекувањето на камен на бубгрег. Но, по објавувањето на рецензијата ни беше доставен линк од научна студија каде што оваа врска се испитува заради што решивме дај а повечеме рецензијата. Исто така, со редакцијата на сајтот се договоривме студиите врз кои се темелат нивните написи да бидат линкувани во самите написи.

**Измени во методологија:** Во ситуација кога нешто не можеме да најдеме на интернет, треба да се зголеми бројот на извори надвор од интернет. Во конкретниов случај имавме многу извори, од интернет, но не и надвор од интернет.

**Генерални забелешки и процедурални измени**

Нема да се предлагаат **содржини на странски јазици**. Ако се случи линкот да води до содржина на англиски, на пример, а коментарот во постот да е на македонски, тогаш може.

**Постот не смее да биде многу стар**. ЈНема да се предлагаат псотови постари 7 дена, освен кога постар пост ќе добие нов бран на интеракции и виралност.

**Постот да е јавен.**  Погледнете ја иконата до датумот на постот. Таму се гледа дали е јавен или не. Ако не ги препознавате овие икони поминете со маусот над иконата и Фејсбук ќе ви го каже статусот на постот - дали е јавен или не. Значи, мора да биде "Public". Постови за „пријатели“ или „пријатели и пријатели на пријателите“, не може.

**Постот да има интеракции.** Нема да се предлагаат постови со еден или два лајка или само со еден коментар.

Во предлогот за рецензирање треба да се наведе **кое тврдење, кој податок ќе биде рецензиран и зошто**. Некои содржини се долги, покриваат повеќе области и содржат повеќе дезинформации. Во предлозите треба да се специфицира, што ќе биде она што ќе се рецензира.

Координатор на прегледот и автор на извештајот:

Владимир Петрески

23.05.2023

*(испратено до сите членови на редакцијата на Вистиномер)*